INTUCH บวก 2% โบรกชี้ GULF ถือหุ้น “ลดสัดส่วนหนี้-ซินเนอร์จี้ดี” แนะซื้อเป้า 67.69 บ.
INTUCH บวก 2% โดย ณ เวลา 15.00 น. อยู่ที่ระดับ 63.50 บาท บวก 1.00 บาท โบรกชี้ GULF ถือหุ้น “ลดสัดส่วนหนี้-ซินเนอร์จี้ดี” แนะซื้อเป้า 67.69 บ.
INTUCH บวก 2% โดย ณ เวลา 15.00 น. อยู่ที่ระดับ 63.50 บาท บวก 1.00 บาท โบรกชี้ GULF ถือหุ้น “ลดสัดส่วนหนี้-ซินเนอร์จี้ดี” แนะซื้อเป้า 67.69 บ.
5 ส.ค. 2564

ผู้สื่อข่าวรายว่า วันนี้ (5ส.ค.64) ราคาหุ้นบริษัท อินทัช โฮลดิ้งส์ จำกัด (มหาชน) หรือ INTUCH ณ เวลา 16.06 น. อยู่ที่ระดับ 63.50 บาท บวก 1.00 บาท หรือ 1.60% ด้วยมูลค่าซื้อขาย 415.07 ล้านบาท

บล.กสิกรไทย ระบุในบทวิเคราะห์ โดยมองหุ้น INTUCH “Outperform” พร้อมให้ราคาเป้าหมาย 67.69 บาท ซึ่งมองว่าการเข้ามาถือครองของ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จะช่วยในเรื่องของการลดลงของสัดส่วนหนี้สินต่อรายได้ และจะมีซินเนอร์จี้ทางธุรกิจที่ประสบผลอย่างดี
ส่วนราคาหุ้นที่ปรับตัวลดลงจาก 64.75 บาท เมื่อวันที่ 30 ก.ค. 2564 มาอยู่ที่ 62.50 บาท วานนี้ (4 ส.ค.2564) ส่งผลให้บริษัทมี Holding Discount อยู่ 9.8% แต่ถ้าคิด Holding Discount ปกติที่จะอยู่ประมาณ 15% ซึ่งจะเท่ากับว่าราคารวมส่วนลดของ INTUCH จะเหลืออยู่ 58.87 บาท เท่ากับจะมีดาวน์ไซด์ 5.80% ต่อราคาหุ้นปัจจุบัน (62.50 บาท ณ ราคาปิดวันที่ 4 ส.ค.2564) ทั้งนี้ บล.กสิกรจึงมองว่าหากราคาหุ้นของ INTUCH นั้นอยู่ต่ำกว่า 60.90 บาท จะถือว่าเป็นจุดที่น่าสนใจในการเข้าซื้อ
สำหรับแนวโน้มกำไรของ INTUCH ในปี 2564 อยู่ที่ 1.17 หมื่นล้านบาท และในปี 2565 อยู่ที่ 1.32 หมื่นล้านบาท ส่วนปี 2566 อยู่ที่ 1.44 หมื่นล้านบาท ทั้งนี้หากในปี 2564 มีอัตราเงินปันผลต่อหุ้นอยู่ที่ 2.45 บาท วัดเป็นอัตราส่วนเงินปันผลตอบแทน (Dividend Yield) อยู่ที่ 3.93% ถัดไปในปี 2565 หากมีอัตราเงินปันผลต่อหุ้นอยู่ที่ 2.66  บาท วัดเป็นอัตราส่วนเงินปันผลตอบแทน (Dividend Yield) อยู่ที่ 4.26% และในปี 2566 หากมีอัตราเงินปันผลต่อหุ้นอยู่ที่ 3.03 บาท วัดเป็นอัตราส่วนเงินปันผลตอบแทน (Dividend Yield) อยู่ที่ 4.84% ตามลำดับ
ทั้งนี้ ในส่วนของการเทนเดอร์ของ GULF บล.กสิกรระบุว่า ณ วันที่ 27 ก.ค. 2564 ว่า GULF ได้เข้าซื้อหุ้น INTUCH เพิ่มอีกในสัดส่วน 9.92% ทำให้สัดส่วนการถือครองล่าสุดอยู่ที่ 28.85% ถึงแม้ก่อนหน้านี้ Singtel จะประกาศว่าไม่ขายหุ้นให้กับ GULF แต่ระบุว่าสามารถทำงานร่วมกันได้ เนื่องจากเป็นบริษัทที่แข็งแกร่งสามารถเกื้อหนุนกันได้ และยังมีวิสัยทัศที่เหมือนกันในการพัฒนา เทคโลโลยี 5G ของ INTUCH และ ADVANC ให้ขึ้นเป็นผู้นำทางดิจิทัล ซึ่งหลังจากสิ้นสุดวันเทนเดอร์ โดยมองว่า GULF จะขึ้นเป็นผู้ถือหุ้นอันดับหนึ่งใน INTUCH และจะมีสัดส่วนการถือครองอยู่ราว 40-50%